I Nordjylland har vi en noget kedelig rekord. I marts 2008 kørte en 52-årig bilist i grøften med over 130 kilometer i timen på Løgstørvej i Nordjylland. Manden fik efterfølgende målt sin promille til over fire, hvilket for langt de fleste personer er ekstremt livsfarligt. Det var dog langt fra første gang, at den dengang 52-årige mand blev taget for spritkørsel. - Han bestiller ikke andet end at køre spritkørsel og er efterhånden en pesti­lens i området. Nu overvejer vi at tage bilen fra ham, sagde vagtchef Henrik Beck fra Nordjyllands Politi. Se flere af de største promiller stoppet på de danske veje her . Alkohol er generelt en af de største dræbere i trafikken. Omkring hver femte trafikdræbte mister livet i en spritulykke, det skriver Rådet for Sikker Trafik. Se mere fakta om spritkørsel på Rådet for Sikker Trafiks hjemmeside.

Referat:
Nordjylland indtager førstepladsen med rekorden i den største promille stoppet i Danmark. En promille på over fire.